ระเบียบสำนักงาน กระเบียบสำนักงานก.พ.ว่าด้วยการจัดให้มีข้อมูลข่าวสารสำหรับให้ประชาชนเข้าตรวจดูพ.ศ.๒๕๔๔[๑] โดยที่รัฐธรรมนูญแห่งราชอาณาจักรไทย พุทธศักราช๒๕๔๐ ได้บัญญัติให้ประชาชนมีสิทธิรับรู้ข้อมูลข่าวสารสาธารณะมีสิทธิได้รับข้อมูลและคำชี้แจงจากหน่วยงานของรัฐในการดำเนินกิจกรรมต่าง ๆและพระราชบัญญัติข้อมูลข่าวสารของราชการ พ.ศ. ๒๕๔๐บัญญัติให้หน่วยงานของรัฐต้องจัดให้มีข้อมูลข่าวสารของราชการไว้ให้ประชาชนเข้าตรวจดูได้เพื่อให้ประชาชนมีโอกาสรับรู้ข้อมูลข่าวสารเกี่ยวกับการดำเนินการต่าง ๆ ของรัฐอาศัยอำนาจตามมาตรา ๙ แห่งพระราชบัญญัติข้อมูลข่าวสารของราชการพ.ศ. ๒๕๔๐ ประกอบกับประกาศคณะกรรมการข้อมูลข่าวสารของราชการ ลงวันที่ ๒๔กุมภาพันธ์ ๒๕๔๑ เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูสำนักงาน ก.พ. จึงวางระเบียบไว้ดังต่อไปนี้ข้อ ๑ระเบียบนี้เรียกว่า ระเบียบสำนักงาน ก.พ.ว่าด้วยการจัดให้มีข้อมูลข่าวสารสำหรับให้ประชาชนเข้าตรวจดู พ.ศ. ๒๕๔๔ข้อ ๒ระเบียบนี้ให้ใช้บังคับตั้งแต่บัดนี้เป็นต้นไปข้อ ๓บรรดาระเบียบ ข้อบังคับ และคำสั่งอื่นใดของสำนักงาน ก.พ.ในส่วนที่กำหนดไว้แล้วในระเบียบนี้ หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ในระเบียบนี้ข้อมูลข่าวสารของสำนักงาน ก.พ.หมายความว่า สิ่งที่สื่อความหมายให้รู้เรื่องราวข้อเท็จจริง ข้อมูล หรือสิ่งใด ๆที่อยู่ในความครอบครองหรือควบคุมดูแลของสำนักงาน ก.พ. ตามกฎหมายว่าด้วยข้อมูลข่าวสารของราชการคณะกรรมการหมายความว่า คณะกรรมการข้อมูลข่าวสารของสำนักงาน ก.พ.ข้อ ๕ให้เลขาธิการ ก.พ. รักษาการตามระเบียบนี้หมวด๑คณะกรรมการข้อมูลข่าวสารของสำนักงานก.พ. ข้อ ๖[๒] ให้มี คณะกรรมการข้อมูลข่าวสารของสำนักงานก.พ. ประกอบด้วยเลขาธิการ ก.พ. หรือ รองเลขาธิการ ก.พ.ที่เลขาธิการ ก.พ. มอบหมายเป็นประธาน ผู้อำนวยการสำนัก ผู้อำนวยการกองผู้อำนวยการส่วนราชการที่เทียบได้ไม่ต่ำกว่ากอง และข้าราชการสำนักงาน ก.พ.ที่เลขาธิการ ก.พ. มอบหมายจำนวนไม่เกินห้าคนเป็นกรรมการ โดยให้ผู้อำนวยการสำนักบริหารกลางเป็นกรรมการและเลขานุการข้อ ๗ให้คณะกรรมการมีอำนาจหน้าที่ดังต่อไปนี้(๑) พิจารณากำหนดประเภทข้อมูลข่าวสารของสำนักงานก.พ. ที่เปิดเผยได้(๒)พิจารณาวินิจฉัยปัญหาและอุปสรรคเกี่ยวกับการดำเนินการตามระเบียบนี้(๓) กำหนดอัตราค่าธรรมเนียมในการขอสำเนา หรือขอสำเนาที่มีคำรับรองถูกต้องของข้อมูลข่าวสารของสำนักงานก.พ.(๔) พิจารณาเสนอแนะแก่เลขาธิการ ก.พ.ในการปรับปรุงแก้ไขระเบียบนี้หมวด๒การจัดระบบข้อมูลข่าวสาร ข้อ ๘[๓] ให้ทุกสำนัก กองส่วนราชการที่เทียบได้ไม่ต่ำกว่ากอง รวมทั้งหน่วยงานที่ไม่สังกัดส่วนราชการดังกล่าวตรวจสอบข้อมูลข่าวสารของสำนักงานก.พ.ที่อยู่ในความรับผิดชอบพร้อมทั้งจัดทำความเห็นว่าควรเปิดเผยหรือไม่ควรเปิดเผยส่งให้สำนักบริหารกลางนำเสนอคณะกรรมการพิจารณาตามมาตรา๗ มาตรา ๘ มาตรา ๙ มาตรา ๑๑ มาตรา ๑๔ มาตรา ๑๕ มาตรา ๒๓ และมาตรา ๒๔ แห่งพระราชบัญญัติข้อมูลข่าวสารของราชการพ.ศ. ๒๕๔๐ เพื่อประกาศกำหนดว่าข้อมูลข่าวสารใดเปิดเผยได้ประกาศของคณะกรรมการดังกล่าวเมื่อได้รับความเห็นชอบจากเลขาธิการ ก.พ. แล้วให้ใช้บังคับได้ให้ส่วนราชการและหน่วยงานที่รับผิดชอบข้อมูลข่าวสารของสำนักงานก.พ. ที่คณะกรรมการประกาศกำหนดว่าเปิดเผยได้ตามวรรคหนึ่งส่งข้อมูลข่าวสารดังกล่าวให้กองกฎหมายและระเบียบเพื่อรวบรวมไว้ในศูนย์ข้อมูลข่าวสารของสำนักงานก.พ. และจัดทำดัชนีสำหรับให้ประชาชนเข้าตรวจดูและเผยแพร่ต่อไปแต่ถ้าข้อมูลข่าวสารมีจำนวนมากหรือไม่สะดวกที่จะรวบรวมไว้ในศูนย์ข้อมูลข่าวสารของสำนักงานก.พ.ให้ส่วนราชการหรือหน่วยงานที่รับผิดชอบข้อมูลข่าวสารนั้นเก็บข้อมูลข่าวสารดังกล่าวไว้ในส่วนราชการหรือหน่วยงานของตนพร้อมกับจัดสถานที่สำหรับให้ประชาชนเข้าตรวจดูและจัดทำดัชนีข้อมูลข่าวสารนั้นเพื่อความสะดวกในการค้นหาแล้วส่งดัชนีดังกล่าวให้กองกฎหมายและระเบียบหนึ่งชุดเพื่อรวบรวมไว้ในศูนย์ข้อมูลข่าวสารของสำนักงานก.พ.ในกรณีที่ส่วนราชการหรือหน่วยงานใดตามวรรคหนึ่งมีข้อมูลข่าวสารของสำนักงานก.พ. เพิ่มขึ้นจากที่คณะกรรมการได้ประกาศกำหนดไว้แล้วให้ส่วนราชการหรือหน่วยงานนั้นส่งข้อมูลข่าวสารดังกล่าวพร้อมทั้งความเห็นว่าควรเปิดเผยหรือไม่ควรเปิดเผยให้สำนักบริหารกลางนำเสนอคณะกรรมการเพื่อพิจารณาประกาศกำหนดเป็นข้อมูลข่าวสารที่เปิดเผยได้เพิ่มเติมแล้วให้ดำเนินการตามวรรคสองต่อไปหมวด๓การขอการบริการข้อมูลข่าวสาร และการอนุญาต ข้อ ๙เมื่อมีประชาชนมาขอตรวจดู ศึกษาค้นคว้าหรือขอสำเนาข้อมูลข่าวสารของสำนักงาน ก.พ.ที่เปิดเผยได้ซึ่งเก็บไว้ในศูนย์ข้อมูลข่าวสารของสำนักงาน ก.พ. ในวันและเวลาราชการให้ดำเนินการแจ้งให้ผู้ขอตรวจดูได้ทราบระเบียบสำนักงาน ก.พ.ว่าด้วยการเข้าตรวจดูข้อมูลข่าวสารของราชการ พ.ศ. ๒๕๔๔ และให้ผู้นั้นลงลายมือชื่อไว้เป็นหลักฐานตามระเบียบดังกล่าวก่อนจัดให้ตรวจดูหรือศึกษาค้นคว้าณ สถานที่ที่จัดไว้ หรือก่อนมอบสำเนาข้อมูลข่าวสารให้ไปข้อ ๑๐การขอข้อมูลข่าวสารของสำนักงาน ก.พ.ที่คณะกรรมการไม่ได้ประกาศกำหนดว่าเปิดเผยได้โดยอาศัยหมายเรียกพยานเอกสารของศาลให้ส่วนราชการหรือหน่วยงานที่เก็บรักษาข้อมูลข่าวสารดังกล่าวไว้เสนอเลขาธิการ ก.พ.หรือผู้ได้รับมอบหมายเพื่อพิจารณาอนุญาตข้อ ๑๑ข้อมูลข่าวสารของสำนักงาน ก.พ. ในเรื่องใด หากมีกฎหมายระเบียบอื่นหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าวสารดังกล่าวและการอนุญาตจะต้องปฏิบัติตามกฎหมายระเบียบ หรือมติคณะรัฐมนตรีดังกล่าวนั้นด้วยข้อ ๑๒เมื่อเห็นเป็นการสมควรคณะกรรมการอาจกำหนดให้เรียกเก็บค่าธรรมเนียมในการขอสำเนาหรือขอสำเนาที่มีคำรับรองถูกต้องของข้อมูลข่าวสารของสำนักงาน ก.พ.ได้ไม่เกินอัตราที่คณะกรรมการข้อมูลข่าวสารของราชการได้ให้ความเห็นชอบไว้ข้อ ๑๓การให้บริการข้อมูลข่าวสารของสำนักงาน ก.พ. ที่เปิดเผยได้โดยส่งทางโทรสารให้ดำเนินการได้เฉพาะกรณีจำเป็นเร่งด่วน ทั้งนี้ ให้ผู้อำนวยการสำนัก ผู้อำนวยการกองหรือผู้อำนวยการส่วนราชการที่เทียบได้ไม่ต่ำกว่ากองซึ่งเป็นเจ้าของเรื่องเป็นผู้พิจารณาอนุญาตหมวด๔การวินิจฉัยปัญหาในการเปิดเผยข้อมูลข่าวสาร ข้อ ๑๔[๔]ในกรณีที่ส่วนราชการหรือหน่วยงานใดมีเหตุขัดข้องหรือปัญหาในการเปิดเผยข้อมูลข่าวสารหรือมีเหตุที่ไม่อาจจะเผยแพร่ข้อมูลข่าวสารได้ให้ส่งเรื่องพร้อมทั้งความเห็นไปยังสำนักบริหารกลางเพื่อนำเสนอคณะกรรมการวินิจฉัยเป็นกรณีๆ ไปบทเฉพาะกาล ข้อ ๑๕การดำเนินการใด ๆ เกี่ยวกับข้อมูลข่าวสารของสำนักงาน ก.พ.ที่ได้ดำเนินการไปแล้วก่อนระเบียบนี้ใช้บังคับ ให้เป็นอันใช้ได้และให้ถือเป็นการดำเนินการตามระเบียบนี้ประกาศณ วันที่ ๒๕ เมษายน พ.ศ. ๒๕๔๔ทิพาวดี เมฆสวรรค์เลขาธิการก.พ.ระเบียบสำนักงานก.พ. ว่าด้วยการจัดให้มีข้อมูลข่าวสารสำหรับให้ประชาชนเข้าตรวจดู (ฉบับที่ ๒) พ.ศ.๒๕๕๐[๕]นฤดล/ผู้จัดทำ๒๔กันยายน ๒๕๕๑[๑]ราชกิจจานุเบกษา เล่ม ๑๑๘/ตอนพิเศษ ๕๒ ง/หน้า ๑๘/๘ มิถุนายน ๒๕๔๔[๒]ข้อ ๖ แก้ไขเพิ่มเติมโดยระเบียบสำนักงาน ก.พ.ว่าด้วยการจัดให้มีข้อมูลข่าวสารสำหรับให้ประชาชนเข้าตรวจดู (ฉบับที่ ๒) พ.ศ. ๒๕๕๐[๓]ข้อ ๘ แก้ไขเพิ่มเติมโดยระเบียบสำนักงาน ก.พ.ว่าด้วยการจัดให้มีข้อมูลข่าวสารสำหรับให้ประชาชนเข้าตรวจดู (ฉบับที่ ๒) พ.ศ. ๒๕๕๐[๔]ข้อ ๑๔ แก้ไขเพิ่มเติมโดยระเบียบสำนักงาน ก.พ.ว่าด้วยการจัดให้มีข้อมูลข่าวสารสำหรับให้ประชาชนเข้าตรวจดู (ฉบับที่ ๒) พ.ศ. ๒๕๕๐[๕]ราชกิจจานุเบกษา เล่ม ๑๒๕/ตอนพิเศษ ๑๑๑ ง/หน้า ๑๐/๓ กรกฎาคม ๒๕๕๑